Video: Bees sit vas op waterglybaan | Maroela Media
'n Bees in Brasilië het onlangs van 'n plaas ontsnap en op 'n waterglybaan by 'n nabygeleë oord beland.
Volgens Travel + Leisure het die bees van 'n slagplaas, ongeveer 800 km wes van Rio de Janeiro, ontsnap en by 'n nabygeleë oord genaamd Nova Granada opgeëindig. Die bees het op 'n manier die trappies uitgeklim en toe by die grootste deel van die waterglybaan afgegly/afgestap.
Die bees kyk verskrik rond en is bietjie lomp om die eerste draai totdat hy besluit dit is nie die moeite werd nie. Hy sit vas op die glybaan en loer na die kameraman waar albei waarskynlik onseker is hoe om die dier uit die moeilikheid te kry.
Die waterglybaan is glo goedgekeur vir tot 200 kg, maar die bees weeg waarskynlik meer as 300 kg. Die feit dat dit dus nie deur die glybaan geval het nie, en dat die bees op die glybaan iets is wat mens nie sommer sien nie, het nou van die dier 'n internetsensasie gemaak.
Volgens 'n artikel wat deur Orlando, Florida se 101.1 WJRR gepubliseer is, was die bees op pad na die slagpale, maar die eienaar het nou besluit om dit eerder as 'n troeteldier te hou en het die bees Tobogã gedoop – Portugees vir "glybaan".
Hy dink seker hys een van daai beeste op daai Barnyard movie. LOL.. hy wou seker maar net bietjie fun he..
Hulle se nie hoe het hy toe eventueel daar afgekom nie. Shame ek is bly hy is nou nie terug slagpale toe nie.